Tomorrowland

Tomorrowland (טומורולנד, בתרגום חופשי: ארץ המחר) הוא פסטיבל מוזיקת דאנס-אלקטרונית המאורגן על ידי חברת הבידור ההולנדית ID&T. הפסטיבל מתקיים משנת 2005 בכל קיץ, בעיירה בום  שבבלגיה, קרוב לאנטוורפן. Tomorrowland הוא אחד מפסטיבלי המוזיקה הבולטים בעולם.

היסטוריה
ממוזער|300x300 פיקסלים|הבמה המרכזית 2014
ממוזער|300x300 פיקסליםהפסטיבל מעוצב בסגנון סיפורי אגדות, הכולל פיות, נסיכות וכדומה. הפסטיבל מציע מגוון רחב של תתי-סוגות של מוזיקה אלקטרונית. משנת 2005, הפסטיבל נערך בעיירה בום שבבלגיה והוא כולל הופעות של תקליטנים בינלאומיים. בשנת 2009, בפסטיבל היו 9 במות שונות של הופעות חיות..

הפסטיבל הראשון נערך ב-14 באוגוסט 2005, ובו הופיעו התקליטנים פוש (M.I.K.E), ארמין ואן ביורן, קור פיג'נמן, טכנובוי וקון.

הפסטיבל השני נערך ב-30 ביולי 2006, וכלל את ארמין ואן ביורן, דייוויד גטה, פרד בייקר, DJ זאני, רות'לס, ומרקו ביילי. התקליטן פול אוקנפולד היה אמור להופיע גם אך הופעתו בוטלה זמן קצר לפני האירוע מכיוון שהיה בסיבוב הופעות עם מדונה.

בשנה השלישית, הפסטיבל התקיים במשך יומיים בפעם הראשונה בתולדות הפסטיבל, ב-28 וב-29 ביולי 2007.

ב-2008, הפסטיבל נערך ב-26-27 ביולי, ובפעם הראשונה, הופיעו למעלה מ-100 תקליטנים בפסטיבל ונכחו בו מעל ל-50,000 מבקרים.

בפסטיבל החמישי, שנערך ב-25-26 ביולי 2009, נכחו כ-90,000 מבקרים.

ב-2010, התקליטנים דימיטרי וגאס ולייק מייק, דאדה לייף וטארה מקדונלד כתבו את ה"המנון" הרשמי של הפסטיבל, הנקרא "Tomorrow/Give Into The Night", וביצעו אותו פעמיים בבמה המרכזית של הפסטיבל, מיד אחרי ההופעה של חבורת Swedish House Mafia. השיר הגיע למקום החמישי במצעד המוזיקה המסחרי של בלגיה והוא ההמנון הנמכר ביותר של הפסטיבל עד כה.

הפסטיבל השביעי בשנת 2011 נערך בפעם הראשונה במשך שלושה ימים.   כמה ימים לאחר שהחלה מכירת הכרטיסים לפסטיבל, הם אזלו.  בפסטיבל ביקרו למעלה מ-180,000 אנשים. באירוע הופיעו דייוויד גטה, האחיות Nervo, Swedish House Mafia, אביצ'י, טייסטו, 2ManyDJ's, קרל קוקס, פול ואן דייק, טנסנייק, ליידבאק לוק, ברודינסקי, De Jeugd Van Tegenwoordig ועוד עשרות אחרים. הפסטיבל נבחר ל"פסטיבל המוזיקה הטוב ביותר" בטקס פרסי מוזיקת הדאנס הבינלאומי.

משנת 2012, Tomorrowland משתפת פעולה עם חברת התעופה בראסלס איירליינס, כדי שלאנשים המגיעים לפסטיבל תהיה אפשרות לקנות חבילות נופש בלעדיות ומוזלות הכוללות טיסות וכרטיסים לפסטיבל.

בשנת 2012, הפסטיבל נערך בין ה-27 ל-29 ביולי, בפארק הלאומי של דה שהורר שבעיר בום, בלגיה. באירוע הופיעו כ-400 תקליטנים, וביניהם סקרילקס, אביצ'י, מרקו ביילי, סקאזי, דייוויד גטה, התאומות Nervo, הארדוול, Swedish House Mafia, אפרוג'ק, סטיב איוקי, קרל קוקס, Bloody Beetroots, פול ואן דייק, צ'אקי, מרטן סולבג, פאטבוי סלים, דימטרי וגאס & לייק מייק ופנדולום. למעלה מ-185,000 מבקרים מ-75 מדינות שונות נכחו בפסטיבל, כאשר כ-35,000 מהם לנים ב-Dreamville (אזור מיוחד ששייך לפסטיבל כדי לישון בו).

בפסטיבל התשיעי, שנערך בין ה-26 ל-29 ביולי 2013 בפארק הלאומי של דה שהורר שבעיר בום, בלגיה, נמכרו 90,000 כרטיסים, שיועדו למכירה רק לבלגים ואזלו תוך פחות מ-12 דקות. 90,000 הכרטיסים האחרים נמכרו לאנשים משאר רחבי העולם ואזלו תוך פחות משעתיים. ההמנון הרשמי של הפסטיבל ב-2013 היה הסינגל "Chattahoochee" שאותו יצרו התקליטנים דימיטרי וגאס & לייק מייק.

ב-27 במרץ 2014 זכה הפסטיבל בפרס ה-IDMA לאירוע המוזיקה הטוב ביותר. 

בשנת 2014 הפסטיבל נערך במשך 6 ימים, לכבוד מלאת עשור לפסטיבל, מ-18 ביולי עד 20 ביולי ומ-25 ביולי עד 27 ביולי.

ב-1 בדצמבר 2015, יצא לאקרנים סרט על הפסטיבל שנקרא "This Was Tomorrow".

בעקבות מגפת הקורונה, לא נערך הפסטיבל בשנים 2020 ו-2021. הפסטיבל חזר לפעילות בשנת 2022.

בשנת 2025, עלתה הבמה הראשית (המיינסטייג׳) באש כיום וחצי בלבד טרם כניסת הקהל לסבב הראשון של הפסטיבל באותה השנה. שריפת הענק שככל הנראה נגרמה מכשל טכני ופרצה במחסן שבו אוחסנו זיקוקים אמנם כילתה את הבמה לגמרי, אך למרבה המזל לא נפגע איש באירוע. 

להקת מטאליקה, שסיימה סיבוב ההופעות אירופי ביום השריפה, הטיסה למחרת את הבמה שלה מאוסטריה לבלגיה כדי שהפסטיבל ישתמש בה. 

הפסטיבל לאורך השנים

שנהנושא הפסטיבלתרגום חופשיתאריכיםמספר מבקרים2005ללא נושא14 באוגוסט9,000 מבקרים2006ללא נושא30 ביולי15,000 מבקרים2007ללא נושא28-29 ביולי15,000 מבקרים2008ללא נושא27-28 ביולי50,000 מבקרים2009״Masker (Mask)״״מסיכה״26-27 ביולי90,000 מבקרים2010״Zon (Sun)״״שמש״25-26 ביולי180,000 מבקרים2011״The Tree of Life״״עץ החיים״22-23 ביולי, 25 ביולי270,000 מבקרים2012״The Book of Wisdom״״ספר החוכמה״27-29 ביולי270,000 מבקרים2013״The Arising of Life״התעוררות החיים״26-28 ביולי270,000 מבקרים2014״The Key to Happiness״״המפתח לאושר״18-20 ביולי, 25-27 ביולי540,000 מבקרים2015The Secret Kingdom of״ ״Melodia״הממלכה הסודית של מלודיה״24-26 ביולי270,000 מבקרים2016״The Elixir of Life״״סם החיים״22-24 ביולי270,000 מבקרים2017״Amicorum Spectaculum״״הצגה של חברים״21-23 ביולי,
28-30 ביולי400,000 מבקרים2018״The Story of Planaxis״הסיפור של פלנאקסיס20-22 ביולי, 27-29 ביולי400,000 מבקרים2019The Book of Wisdom: The״ ״Return״ספר החוכמה: השיבה״19-20 ביולי, 26-28 ביולי400,000 מבקרים2020לא התקיים פסטיבל עקב נגיף הקורונה20212022״The Reflection of Love״״השתקפות האהבה״15-17 ביולי, 22-24 ביולי,
29-31 ביולי600,000 מבקרים2023״Adscendo״״אדסנדו״21-23 ביולי, 28-30 ביולי400,000 מבקרים2024”Life”״חיים״19-21 ביולי, 26-28 ביולי400,000 מבקרים2025"Orbyz"״אורביז״18-20 ביולי, 25-27 ביולי

TomorrowWorld
ב-18 בפברואר 2013 הכריזו המארגנים של Tomorrowland על פסטיבל חדש הנקרא "TomorrowWorld" (בתרגום חופשי: "עולם המחר"), והוא מתקיים מדי שנה בגבעות צ'אטאוצ'י שבמדינת ג'ורג'יה שבארצות הברית.

ב-2 במרץ 2016 הודיעו מארגני הפסטיבל כי הוא לא יתקיים בשנה זו עקב מחדלים שאירעו בפסטיבל שלפניו כגון ביטול הסעות בגלל סערה וגשמים עזים, לינה בגשם ובבוץ בכפר האוהלים של הפסטיבל ועוד.

Tomorrowland ברזיל
ב-20 ביולי 2014, בזמן הופעתו של ה-DJ דייוויד גטה, הוא הכריז כי פסטיבל חדש מטעם המארגנים של הפסטיבל הרשמי יתקיים בסאו פאולו, ברזיל ויקרא "Tomorrowland Brazil".

קישורים חיצוניים



הערות שוליים

קטגוריה:מוזיקה אלקטרונית
קטגוריה:פסטיבלי מוזיקה
קטגוריה:בלגיה: תרבות